Njàngale 3
Ndax ci dëgg-dëgg xebaar bu baax bi, ci Yàlla la jóge ?
1. Biibël bi, ci kan la jóge ?
Xebaar bu baax biy wone ne, nit ñi dinañu dund ba fàww ci kaw suuf si, ci Biibël bi lañu ko bind. (Psaume 37:29) Biibël bi yépp 66 téere yu ndaw la. Yàlla jël na 40 góor yu takku ci moom ngir ñu bind Biibël bi. Musaa moo bind juróomi téere yu jëkk yi te booba ba léegi am na lu jege 3 500 at. Téere bu mujj bi ndaw li Yowaana moo ko bind, am na léegi lu ëpp 1 900 at. Ñi bind Biibël bi ndax seen xalaati bopp lañu bind ? Yàlla dafa doon jëfandikoo Xel mu Sell mi ngir wax ak ñi bind Biibël bi. (2 Samuel 23:2) Binduñu seeni xalaati bopp, waaye xalaati Yàlla lañu bind. Kon Biibël bi, ci Yexowa la jóge. — Jàngal 2 Timote 3:
2. Lan moo ñu wóor ne Biibël bi, dëgg lay wax ?
Xam nañu ne Biibël bi ci Yàlla la jóge ndaxte saa yu waxee lu war a am ëllëg day am. Kenn mënul loolu. (Josué 23:14) Yàlla Aji Kàttan ji rekk moo mën a xam ëllëgu doomu Aadama yi. — Jàngal Esayi 42:
Li ñuy séentu ci téere bu jóge ci Yàlla mooy mu wuute ak yeneen téere yi, te Biibël bi noonu la mel. Ay milyaari Biibël lañu joxe ci áddina si ci ay téeméeri làkk. Bu dee sax téere bu yàgg la, Biibël bi dafa ànd ak li tubaab di woowe science, maanaam li boroom xam-xam yi di gëstu. Te it li 40 góor yooyu bind dafa ànd. * Rax-ci-dolli Biibël bi wone na bu baax ne Yàlla mbëggeel la, te itam Biibël bi am na doole ngir soppi nit ba mu gën a baax. Loolu moo tax ay milyoŋi nit gëm ne Biibël bi Kàddu Yàlla la. — Jàngal 1 Tesalonig 2:13.
3. Biibël bi, ci lan lay wax ?
Lépp li Biibël bi wax mu ngi jëm ci xebaar bu baax bi jëm ci li Yàlla bëggoon pur doomu Aadama yi. Mbind mu sell mi dafa ñuy xamal naka la doomu Aadama yi teele ñàkk àjjana bi ñu leen mayoon ci kaw suuf si, ak naka la àjjana jooju di amaate. — Jàngal Peeñu ma 21:
Kàddu Yàlla am na itam ay sàrt, ay xelal, ak ay ndigal. Biibël bi dafay nettali ni Yàlla doon doxale ak doomu Aadama yi
4. Naka ngeen mën a nànde li Biibël bi wax ?
Ni Yeesu daan def ngir jàpple nit ñi ñu nànd Biibël bi, noonu la téere bu ndaw bii di def ngir jàpple leen ngeen nànd Biibël bi. Yeesu doon na jëfandikoo aaya yi nekk ci Biibël bi ngir leeral “ li Mbind mi di wax. ” — Jàngal Luug 24:27, 45.
Xebaar bu baax bi jóge ci Yàlla ni mu ame solo, terewul am na ñoo xam ne faalewuñu ko, ñeneen ñi pur ñoom da leen di tanqal. Waaye bu leen xàddi. Seen yaakaaru am dund gu dul jeex, mu ngi aju ci li ngeen di nangoo xam Yàlla. — Jàngal Yowaana 17:3.
^ par. 7 Seetal téere bu ndaw bi tudd Un livre pour tous.
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn